**ამბროლაურის მუნიციპალიტეტის მეორე მოწვევის საკრებულოს**

**მეათე მორიგი სხდომის**

**ო ქ მ ი №07**

*ქ. ამბროლაური, ბრატისლავა რაჭის ქ. N11 30 მარტი 2022 წელი (11:00 სთ)*

ამბროლაურის მუნიციპალიტეტის მეორე მოწვევის საკრებულოს მეათე მოწვევის მორიგი სხდომა შედგა ამბროლაურის მუნიციპალიტეტის საკრებულოს რეგლამენტის 47-ე მუხლის პირველი პუნქტის საფუძველზე.

სხდომას ესწრებოდა საკრებულოს სრული და სიითი შემადგენლობიდან (30 წევრიდან) 25 წევრი: ასლან საგანელიძე, დავით ხუციშვილი, დავით გოგსაძე, პაატა მაჭანკალაძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბი ჩიტალაძე, ამირან ლომთაძე, ბაქარ გობეჯიშვილი, სოსო ჭელიძე, ლევან ჯმუხაძე, ელევნორა ბედენაშვილი, ქრისტინე კობახიძე, ბექა ოშხერელი, მაია კაციტაძე, ესმა მაისაშვილი, გიორგი მურუსიძე, დავით მიქიაშვილი, ბაკურ სანთელაძე, ნინო ჯოხაძე, ბეჟანი დარახველიძე, ანა გურგენიძე, მაკა გოცირიძე. აგრეთვე სხდომას ესწრებოდა ამბროლაურის მუნიციპალიტეტის მერი ზვიად მხეიძე, მერიის ეკონომიკისა და ქონების მართვის სამსახურის უფროსები გიორგი გოძიაშვილი, მერიის საფინანსო სამსახურის უფროსი ბეჟან კობახიძე, მერის თანაშემწე გიორგი ნატმელაძე, მერიის სივრცითი მოწყობისა და ინფრასტრუქტურის სამსახურის კეთილმოწყობის განყოფილების სპეციალისტი ეკატერინე ლაშხი, გაზეთის ,,ამბროლაურის მოამბე“ რედაქტორი დალი დარახველიძე.

სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

ასლან საგანელიძე მიესალმა სხდომის დამსწრე წევრებს, მუნიციპალიტეტის მერს, მოწვეულ სტუმრებს. ასლან საგანელიძემ მიულოცა აიპი ჭიდაობის კლუბს, კლუბის ხელმძღვანელობას, საკრებულოს წევრს, ესმა მაისაშვილს შვილის ჭიდაობის შეჯიბრში წარმატება, ასევე კარატის შეჯიბრში მიღებული წარმატებები, ბეჟან დარახველიძის შვილების მოპოვებული წარმატებები. მან დაადასტურა ქვორუმი და საკრებულოს წარუდგინა საკრებულოს ბიუროს სხდომით და საკრებულოს გეგმით დამტკიცებული მორიგი სხდომის დღის წესრიგის საკითხები, ასევე წარუდგინა კანონმდებლობის შესაბამისად მერის მიერ ინიცირებით წარმოდგენილი საკითხები. ასლან საგანელიძემ აღნიშნა, რომ შემოსულია სახელმწიფო აუდიტის სამსახურის მიერ 2022 წელს დამტკიცებულ მუნიციპალიტეტებში განხორციელებული ინფრასტრუქტურული პროექტების საზედამხედველო საქმიანობის შესაბამისობის აუდიტის ანგარიში, რომელიც უნდა განიხილოს საკრებულომ. საკითხის განხილვა მოხდება რიგარეშე საკრებულოს კომისიის და რიგგარეშე საკრებულოს სხდომებზე.

ამბროლაურის მუნიციპალიტეტის მერი, ზვიად მხეიძე მიესალმა საკრებულოს და აღნიშნა, რომ წარმოდგენილია პროექტი ,,საქართველოს მთავრობის 2019 წლის 20 დეკემბრის N628 დადგენილებით დამტკიცებული „2020-2022 წლების საპილოტე რეგიონების ინტეგრირებული განვითარების პროგრამა“-ს ფარგლებში გამოცხადებულ კონკურსში ამბროლაურის მუნიციპალიტეტის მიერ დასაფინანსებლად წარსადგენი პროექტის მოწონების თაობაზე“, რომლის მოწონების შედეგად განხორციელდება სპორტული მოედნის კეთილმოწყობა. მოიცავს სხვადასხვა სახის მოედნების მოწყობას, მათ შორის ქვიშის ფეხბურთის მოედნის მოწყობა.

ანა გურგენიძემ მოითხოვა დაზუსტება, თუ რომელი ტერიტორიაზე მოეწყობა სპორტული მოედანი.

ამბროლაურის მუნიციპალიტეტის მერმა, განმარტება გააკეთა სპორტული მოედნის ადგილმდებარეობის შესახებ და დააკონკრეტა თუ რა და როგორ მოეწყობა.

ბექა ოშხერელმა აღნიშნა, რომ ერთი ლოკაციას, ქვიშის ფეხბურთის მოედნის მოწყობით ვიღებთ ორ ლოკაციას, ფრენბურთის ბადის მოწყობით, დამატებით ფრენბურთის მოედანს.

საკრებულოს სხდომის თავმჯდომარემ, ასლან საგანელიძემ კენჭისყრაზე დააყენა ბიუროს მიერ დამტკიცებული საკრებულოს მორიგი სხდომის დღის წესრიგის პროექტი დამატებული საკითხის გათვალისწინებით.

კენჭისყრის შედეგად მომხრე:25; წინააღმდეგი: არცერთი, დამტკიცდა ცვლილებით

დ ღ ი ს წ ე ს რ ი გ ი

1. საქართველოს მთავრობის 2019 წლის 20 დეკემბრის N628 დადგენილებით დამტკიცებული „2020-2022 წლების საპილოტე რეგიონების ინტეგრირებული განვითარების პროგრამა“-ს ფარგლებში გამოცხადებულ კონკურსში ამბროლაურის მუნიციპალიტეტის მიერ დასაფინანსებლად წარსადგენი პროექტის მოწონების თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

1. ამბროლაურის მუნიციპალიტეტის 2021 წლის ბიუჯეტის შესრულების შესახებ.

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ბეჟან კობახიძე - ამბროლაურის მუნიციპალიტეტის მერიის პირველადი სტრუქტურული ერთეულის საფინანსო სამსახურის უფროსი*

1. ამბროლაურის მუნიციპალიტეტის ტერიტორიაზე ფიზიკური და კერძო სამართლის იურიდიული პირების მფლობელობაში (სარგებლობაში) არსებულ მიწის ნაკვეთებზე საკუთრების უფლების აღიარების მუდმივმოქმედი კომისიის თავმჯდომარის ანგარიში 2021 წელში გაწეული საქმიანობის შესახებ

*მომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის, ეკონომიკისა და ქონების მართვის სამსახურის უფროსი, ამბროლაურის მუნიციპალიტეტის ტერიტორიაზე ფიზიკური და კერძო სამართლის იურიდიული პირის მფლობელობაში (სარგებლობაში) არსებულ მიწის ნაკვეთებზე საკუთრების უფლების აღიარების მუდმივმოქმედი კომისიის თავჯდომარე*

1. ამბროლაურის მუნიციპალიტეტის მეორე მოწვევის საკრებულოს 2022 წლის მეორე კვარტლის სამუშაო გეგმის დამტკიცება

*მომხსენებელი ასლან საგანელიძე - ამბროლაურის მუნიციპალიტეტის მეორე მოწვევის საკრებულოს თავმჯდომარე*

1. სხვადასხვა.
2. **მოისმინეს:** ამბროლაურის მუნიციპალიტეტის მერის ზვიად მხეიძის მოხსენება საქართველოს მთავრობის 2019 წლის 20 დეკემბრის N628 დადგენილებით დამტკიცებული „2020-2022 წლების საპილოტე რეგიონების ინტეგრირებული განვითარების პროგრამა“-ს ფარგლებში გამოცხადებულ კონკურსში ამბროლაურის მუნიციპალიტეტის მიერ დასაფინანსებლად წარსადგენი პროექტის მოწონების თაობაზე

*პროექტი თან ერთვის*

ასლან საგანელიძემ აღნიშნა, რომ საკითხზე განმარტება გააკეთა მუნიციპალიტეტის მერმა, ზვიად მხეიძემ და თუ შეკითხვები არ არის მიღების საკითხს უყრით კენჭს.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა საქართველოს მთავრობის 2019 წლის 20 დეკემბრის N628 დადგენილებით დამტკიცებული „2020-2022 წლების საპილოტე რეგიონების ინტეგრირებული განვითარების პროგრამა“-ს ფარგლებში გამოცხადებულ კონკურსში ამბროლაურის მუნიციპალიტეტის მიერ დასაფინანსებლად წარსადგენი პროექტის მოწონების თაობაზე განკარგულების დამტკიცების საკითხს.

ამირან ლომთაძემ აღნიშნა, რომ კენჭისყრაში მონაწილეობას არ მიიღებს ფრაქცია ,,ერთიანი ნაციონალური მოძრაობა“, რადგან პროექტი არ არის განხილული საკრებულოს კომისიებზე და ფრაქციებზე.

კენჭის ყრის შედეგად მომხრე:22; წინააღმდეგი: არცერთი; კენჭისყრაში არ მონაწილეობდნენ (ამირან ლომთაძე, ანა გურგენიძე, ბაქარ გობეჯიშვილი).

**გადაწყვიტეს:** მოწონებულ იქნეს საქართველოს მთავრობის 2019 წლის 20 დეკემბრის N628 დადგენილებით დამტკიცებული „2020-2022 წლების საპილოტე რეგიონების ინტეგრირებული განვითარების პროგრამა“-ს ფარგლებში გამოცხადებულ კონკურსში ამბროლაურის მუნიციპალიტეტის მიერ დასაფინანსებლად წარსადგენი პროექტის მოწონების თაობაზეგანკარგულება

1. **მოისმინეს:** ამბროლაურის მუნიციპალიტეტის მერიის საფინანსო სამსახურის უფროსის ბეჟან კობახიძის მოხსენება ამბროლაურის მუნიციპალიტეტის 2021 წლის ბიუჯეტის შესრულების შესახებ

*ანგარიში თან ერთვის*

ბეჟან კობახიძემ ისაუბრა ბიუჯეტის შემოსავლების შესრულების მაჩვენებელზე, შემოსავლების წყაროებზე, რომლებზეც მუნიციპალიტეტი ახდენს ზედამხედველობას, 2021 წელს გაზრდილ შემოსავლებზე და გაზრდის მიზეზებზე, პროექტებზე, რომელმაც გაზრდა გამოიწვია, განაცხადებზე, რომლებიც წარდგენილი იყო და მოპოვებული იქნა თანხების პროექტების განსახორციელებლად, სრული შემოსავლების ოდენობაზე. მან აღნიშნა, რომ შემოსავლების კონკრეტული მიმართულების მაჩვენებლები განხილულია საკრებულოს კომისიის სხდომებზე, ვერ შესრულდა ბუნებრივი რესურსების შემოსავალი, რაც გამოიწვია არახელსაყრელი კლიმატური პირობების გამო სოჭის გირჩის მოუსავლიანობამ, თუმცა გადაჭარბებით შესრულდა მოძრაობის წესების დარღვევით მიღებული ჯარიმები.

ბეჟან კობახიძემ საკრებულოს წარუდგინა ბიუჯეტის გადასახდელების შესრულების მაჩვენებელი, რომელიც 95%-ით შესრულდა, ისაუბრა გადასახდელების პროცენტულ შესრულების სახვადასხვა გარემოებებზე, გარდამავალ პროექტებზე, პანდემიის გამო ჩაუტარებელ ღონისძიებებზე და აუთვისებელი თანხების სხვა ინფრასტრუქტურის, მიმართულებით, გადანაწილებაზე.

ამირან ლომთაძემ დასვა შეკითხვა, ხომ არ დარღვეულა ტრანსფერების გადმორიცხვის ვადები?

ბეჟან კობახიძემ განმარტა, რომ არ ყოფილა ტრანსფერების გადმორიცხვის პროცესში შეფერხება, თანხის გადმორიცხვა ხდება შესრულების მიხედვით, შეფერხება იყო დელეგირებული უფლებამოსილების ფარგლებში თანხების მიღების მიმართულებით, კერძოდ განათლების სამინისტროს მიერ გადმოცემულ დელეგირებული უფლებამოსილების ფარგლებში მოხდა შეფერხება.

ამირან ლომთაძემ აღნიშნა, რომ ბიუჯეტის დამტკიცების დროს მხარი დაუჭირა ფრაქციამ ბიუჯეტის შემოსავლების ნაწილს, ხოლო გადასახდელების მიმართულებით არ არის დაგეგმილი სწორად, შესაბამისად ხარჯვითი ნაწილის შესრულების მაჩვენებელს არ დაუჭერს მხარს ფრაქცია.

ბეჟან კობახიძემ განმარტა, რომ სახელფასო ფონდის პროცენტული მაჩვენებელი არ უნდა აღემატებოდეს ბიუჯეტის 25%-ს, რაც დაკმაყოფილებულია, თუმცა ოპტიმიზაციას მხარს უჭერთ და ვეთანხმებით.

ქრისტინე კობახიძემ აღნიშნა, რომ შესაძლებლობა გვეძლევა 2022 წელს კულტურული ღონისძიების ჩატარების, ამიტომ ამ მიმართულებით უნდა გავაქტიურდეთ.

ასლან საგანელიძემ, ზვიად მხეიძემ აღნიშნეს, რომ ტრადიციული ღონისძიებები უნდა აღდგეს და ვიზრუნოთ ჩატარდეს, რადგან პანდემიის რეგულაციები შემსუბუქდა.

ასლან საგანელიძემ აღნიშნა, რომ პანდემიის და სხვა გარემოებების მიუხედავად ბიუჯეტის შესრულების მაჩვენებელი დამაკმაყოფილებელია.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის 2021 წლის ბიუჯეტის შესრულების შესახებ ანგარიშის დამაკმაყოფილებლად შეფასებას.

კენჭის ყრის შედეგად მომხრე:22; წინააღმდეგი: 3 (ამირან ლომთაძე, ანა გურგენიძე, ბაქარ გობეჯიშვილი);

**გადაწყვიტეს:** ამბროლაურის მუნიციპალიტეტის 2021 წლის ბიუჯეტის შესრულების შესახებ ანგარიში შეფასდეს დამაკმაყოფილებლად.

1. **მოისმინეს:** ამბროლაურის მუნიციპალიტეტის მერიის ეკონომიკისა და ქონების მართვის სამსახურის, ამბროლაურის მუნიციპალიტეტის ტერიტორიაზე ფიზიკური და კერძო სამართლის იურიდიული პირების მფლობელობაში (სარგებლობაში) არსებულ მიწის ნაკვეთებზე საკუთრების უფლების აღიარების მუდმივმოქმედი კომისიის თავმჯდომარის, გიორგი გოძიაშვილის ანგარიში 2021 წელში გაწეული საქმიანობის შესახებ

*ანგარიში თან ერთვის*

გიორგი გოძიაშვილმა აღნიშნა, რომ კანონმდებლობის ცვლილების შესაბამისად მუნიციპალიტეტს ეს უფლებამოსილება არ ექნება. მან საკრებულოს წარუდგინა კომისიის მიერ მიღებული ყველა სახის გადაწყვეტილებების სტატისტიკური მაჩვენებლები.

ამირან ლომთაძემ მოითხოვა დაკონკრეტება კომისიის მიერ მიღებული ცვლილების და ძალადაკარგულად გამოცხადების გადაწყვეტილებების თაობაზე.

გიორგი გოძიაშვილმა განმარტება გააკეთა ძალადაკარგულ და ცვლილების შესახებ მიღებულ გადაწყვეტილებებზე, ასევე ისაუბრა ბათილად ცნობის თაობაზე მიღებულ გადაწყვეტილებებზე და მიზეზებზე, საჩივრების საფუძველზე მოხდა ბათილად ცნობის საკითხის მოკვლევა, კომისიის მიერ, მერიის შეძენილი საკადასტრო აზომვითი ნახაზების მოსამზადებელი აპარატის გამოყენების თაობაზე.

ამირან ლომთაძემ დასვა შეკითხვა არის თუ არა საკითხები რომელზეც სასამართლო პროცესებია?

გიორგი გოძიაშვილმა ისაუბრა თუ რამდენი სასამართლო პროცესი იყო, რამდენი დასრულდა კომისიის სასარგებლოდ და რამდენი მიმდინარებს.

ასლან საგანელიძემ ყურადღება გაამახვილა ქალაქის ტერიტორიაზე მეწყრის გაჩენის, გეოლოგების მოწვევის და მდგომარეობის შეფასების საკითხზე. ასევე დასვა საკითხი სტიქიური მდგომარეობის გამო, ტერიტორიის დათვალიერების შეუძლებლობის გამო ,,დრონის“ შეძენის თაობაზე და ამისთვის თანხების მოძიების თაობაზე.

საკრებულოს თავმჯდომარემ, სხდომის თავმჯდომარემ, ასლან საგანელიძემ აღნიშნა, რომ საკითხის შეფასება არ ხდება, საკრებულო უფლებამოსილია მოისმინოს ამბროლაურის მუნიციპალიტეტის ტერიტორიაზე ფიზიკური და კერძო სამართლის იურიდიული პირების მფლობელობაში (სარგებლობაში) არსებულ მიწის ნაკვეთებზე საკუთრების უფლების აღიარების მუდმივმოქმედი კომისიის თავმჯდომარის ანგარიში შეფასების გარეშე.

1. **მოისმინეს:** ამბროლაურის მუნიციპალიტეტის საკრებულოს თავმჯდომარის ასლან საგანელიძის მოხსენება ამბროლაურის მუნიციპალიტეტის მეორე მოწვევის საკრებულოს 2022 წლის მეორე კვარტლის სამუშაო გეგმის დამტკიცება

*გეგმა თან ერთვის*

ასლან საგანელიძემ აღნიშნა, რომ საკრებულოს სამუშაო გეგმა მზადდება საკრებულოს ბიუროს მიერ კომისიის გეგმების საფუძველზე და ბიუროს სხდომაზე განიხილება მერიის სამსახურის ხელმძღვანელებთან ერთად, მათთან შეთანხმებით.

საკრებულოს თავმჯდომარემ, სხდომის თავმჯდომარემ, ასლანს საგანელიძემ კენჭი უყარა ამბროლაურის მუნიციპალიტეტის მეორე მოწვევის საკრებულოს 2022 წლის მეორე კვარტლის სამუშაო გეგმის დამტკიცების საკითხს.

კენჭის ყრის შედეგად მომხრე:25; წინააღმდეგი: არცერთი;

**გადაწყვიტეს:** ამბროლაურის მუნიციპალიტეტის მეორე მოწვევის საკრებულოს 2022 წლის მეორე კვარტლის სამუშაო გეგმა დამტკიცდეს.

ზვიად მხეიძემ მიმართა ამირან ლომთაძეს ფიქრობს თუ არა, რომ, მერი პირადი და ოჯახის კეთილდღეობისთვის იყენებს მუნიციპალურ ქონებას, მერზე განპირობებულ ავტომობილს.

ამირან ლომთაძემ აღნიშნა, რომ ფიქრობს არ უნდა გამოიყენეს მერმა მუნიციპალური ქონება პირადი ინტერესებით და ალბათ არც იყენებს.

ზვიად მხეიძემ პასუხი ასევე მოითხოვა ანა გურგენიძისგან.

ანა გურგენიძემ მიმართა, რომ ამ სივრცის გარეთ ისაუბრებს მერთან ამ საკითხზე.

სხდომის ოქმს სხდომის [აუდიო ჩანაწერი CD დისკზე](30.03.2022წ..mp3) ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე